**MALOKARPATSKÝ FESTIVAL AMAVET 2020 V MODRE**

**Festival 4 živlov a Festival vedy a techniky**

**Pod záštitou primátora mesta Modra Mgr. Juraja Petrakoviča**

**Pre obce: Báhoň, Budmerice, Čataj, Častá, Doľany, Dubová, Jablonec, Limbach, Slovenský Grob, Modra, Pezinok, Píla, Svätý Jur, Šenkvice, Viničné, Vištuk, Trnava**

**MALOKARPATSKÝ FESTIVAL AMAVET je súťažou odbornej tvorivosti vo vede a technike, ktorá prebieha formou panelových (posterových) prezentácií samotných projektov a prezentácie ich výsledkov ústnou formou členom odbornej hodnotiacej komisie. Organizátorom festivalu je AMAVET klub č. 944 IMPULZ pod vedením vedúcej Ing. Ingrid Kuníkovej.**

**Malokarpatský festival vedy a techniky je určený pre žiakov základných a  stredných škôl a gymnázií. Žiaci súťažia v dvoch kategóriách:**

**Kategória 1: žiaci prvého stupňa základných škôl**

**Kategória 2: žiaci druhého stupňa základných škôl a študenti stredných škôl**

**Kategória 1: žiaci prvého stupňa ZŠ získavajú postup na Festival štyroch živlov AMAVET , Kategória 2: žiaci druhého stupňa a študenti SŠ získavajú postup na krajské kolo Festivalu vedy a techniky AMAVET , (rozhodnutie hodnotiacej komisie)**

**MALOKARPATSKÝ FESTIVAL AMAVET sa uskutoční dňa 30. septembra 2020 v Kultúrnom dome Ľudovíta Štúra v Modre, Sokolská ul. č. 8, pričom práce treba prihlásiť do 24. septembra 2020 v prihlasovacom formulári prostredníctvom online registračného systému dostupného na webovej stránke** [**http://www.festivalvedy.sk/**](http://www.festivalvedy.sk/)**.**

 **Poslaním súťaže je:**

1. Rozvíjať kompetencie a zručnosti žiakov vo vede a technike.

2. Vyhľadávať talentovaných žiakov s nadaním v jednotlivých vedných odboroch.

3. Podporovať voľnočasové aktivity detí a mládeže prostredníctvom kreatívnej činnosti vo vede a technike.

4. Viesť žiakov k samostatnej tvorivej činnosti.

5. Rozvíjať u žiakov schopnosť prezentovať výsledky svojej práce a samého seba.

6. Umožniť prezentovať výsledky svojej vlastnej práce aj na vybraných medzinárodných podujatiach podobného zamerania.

# Organizačný poriadok súťaže

# MALOKARPATSKÝ FESTIVAL AMAVET 2020 V MODRE

1. Organizátorom podujatia je AMAVET klub 944 Impulz v Modre.
2. Termín uzatvorenia registračného systému pre prihlasovanie projektov určuje organizátor a zverejňuje ho v pokynoch a na webovej stránke [www.festivalvedy.sk](http://www.festivalvedy.sk). Po stanovenom termíne už nie je ďalej možné registrovať projekty.
3. Organizátor preberá plnú zodpovednosť za zabezpečenie kvalitného a nerušeného priebehu súťaže v duchu „fair play“, za vhodné stravovacie a súťažné podmienky pre všetkých účastníkov súťaže.
4. Organizátor si vymedzuje právo vyradiť súťažný projekt zo súťaže pri zistení porušenia autorstva, pokynov a organizačného poriadku súťaže či iných etických a právnych noriem.
5. Súťažiaci prihlásením sa do súťaže prehlasuje, že projekt je vytvorený ním, a že uviedol všetkých spoluautorov s ktorými daný projekt vypracoval.

# Súťažné kategórie žiakov

1. **Kategória 1: žiaci prvého stupňa základných škôl**
2. **Kategória 2: žiaci druhého stupňa základných škôl a študenti stredných škôl**

# Registrácia a prihlasovanie účastníkov

1. Každý účastník, ktorý má záujem prezentovať svoj vedecko-výskumný projekt na MFVAT je povinný zaregistrovať sa najneskôr **do dátumu 24. 9. 2020**.
2. Registrácia sa vzťahuje aj na pedagogický dozor/doprovod, ktorý je povinný v prípade, ak žiak nie je plnoletý. Neplnoletý žiak sa môže zúčastniť KFVAT bez pedag. dozoru/doprovodu iba so súhlasom zákonného zástupcu.
3. Dopravu na podujatie z miesta bydliska a späť si zabezpečuje a hradí každý účastník a pedagogický dozor individuálne. Prípadne tieto náklady môže zabezpečiť škola, ktorú navštevuje účastník a pedagogický dozor.

# Program podujatia

08.30 – 09.00 otvorenie primátorom Modry

09.00 – 12.00 prezentácie projektov a hodnotenie

12.15 – 13.00 obed

13.00 – 14.00 hodnotenie projektov a vyhlásenie výsledkov

# Strava

Každý zaregistrovaný účastník so svojim dozorom majú nárok na občerstvenie a obed.

# Hodnotiaca komisia

1. Členovia hodnotiacej komisie sú spravidla pedagógovia, vedeckí pracovníci, odborníci s prírodovedným resp. technickým vzdelaním v konkrétnom odbore.
2. Výsledkovú listinu zostavuje zvolený predseda hodnotiacej komisie v spolupráci s ostatnými členmi komisie.
3. Rozhodnutie komisie o výbere, resp. zamietnutí alebo odporúčaní postupu projektu na ďalšie kolo súťaže je konečné a nie je možné sa proti nemu odvolať.
4. Hodnotiaca komisia môže udeliť odporúčanie zúčastniť sa FESTIVALU ŠTYROCH ŽIVLOV AMAVET, ktorý je prioritne zameraný na žiakov základných škôl.
5. V rámci mladších vekových kategórií je možné udeliť v rámci systému motivácie špeciálne ocenenie poroty.

# Súťažné témy

**Súťaž prebieha v týchto súťažných témach napr.:**

Biológia, Chémia, Elektrina a mechanika, Energia a transport, Environmentálne vedy, Fyzika a astronómia, Geovedy, Informatika a počítačové inžinierstvo, Matematika, Medicína a zdravotníctvo, Spoločenské vedy a iné vedy.

# Hodnotenie projektov

Projekty sa hodnotia v zmysle *Organizačného poriadku Festivalu vedy a techniky AMAVET*, pričom sa kladie dôraz na kreativitu autora a originalitu projektu, vedeckosť projektu, jeho technický zámer, schopnosti a zručnosti autora, porozumenie projektu autorom.

# Postup projektov

1. Projekty, ktoré sa zúčastnili podujatia môže hodnotiaca komisia odporučiť na ďalšie kolo súťaže.
2. V prípade záujmu autorov o účasť je potrebná registrácia projektu na [www.festivalvedy.sk](http://www.festivalvedy.sk) (Festival vedy a techniky AMAVET) alebo <https://www.amavet.sk/festival-styroch-zivlov/> (FESTIVAL ŠTYROCH ŽIVLOV AMAVET).
3. V rámci mladších vekových kategórií je možné udeliť v rámci systému motivácie špeciálne ocenenie poroty. V prípade odporúčania účasti na krajské kolo súťaže môže poskytnúť hodnotiaca komisia súťažiacim potrebné informácie o dopracovaní projektu.

# Prezentačný priestor

V rámci prezentačného priestoru je pre každého účastníka zabezpečený stôl, stolička, prípadne elektrická prípojka, ak o ňu požiada prostredníctvom vyplneného registračného formulára. Organizátor **zabezpečí kartónový panel (tvrdý papier) na prezentáciu projektu**.



# Kontakt

Kontaktná osoba: Ing. Ingrid Kuníková: amavet944@gmail.com, mobil: 0907786999, vedúca AMAVET klubu č. 944 IMPULZ v Modre.